
administracijos direktoriaus
2023 m.                     d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
SUDARGO SENIŪNIJA

2022-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

SUDARGO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
SUDARGO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI TIKSLAI IR UŽDAVINIAI

Atsižvelgiant į Šakių rajono savivaldybės prioritetines kryptis, Sudargo seniūnijos išsikelti tikslai buvo:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Sudargo seniūnijos uždaviniai buvo:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);
· vykdyti administracinės naštos mažinimą;
· organizuoti užimtumo didinimo programą.
Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
Šakių rajono savivaldybės 2022–2024 metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai buvo šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.

STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Sudargo seniūnija, vykdydama savo veiklą, prisidėjo prie Šakių rajono savivaldybės strateginio 2022–2024 metų veiklos plano šių programų įgyvendinimo: 
1. Mokymosi visą gyvenimą, sporto ir jaunimo reikalų programa (kodas 01);
2. Valdymo programa (kodas 07);
3. Ūkio plėtros programa (kodas 12);
4. Socialinės ir sveikatos apsaugos programa (kodas 13).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendė, rūpinosi kultūros - istorijos paminklų priežiūra, rinko jos kompetencijai priskirtus statistikos duomenis, išdavė įvairias pažymas seniūnijos gyventojams, vykdė gyventojų deklaravimo funkcijas, organizavo seniūnijos gyventojų sueigas, organizavo kapinių priežiūrą, išdavė leidimus laidoti, atliko įstatymų nustatyta tvarka notarinius veiksmus. Seniūnija rūpinosi vietinės reikšmės kelių būkle, nustatyta tvarka teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymus deleguotas funkcijas.
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“ Sudargo seniūnijoje patvirtintos trys seniūnaitijos: Sudargo, Pervazninkų, Ročiškių.
DUOMENYS APIE SENIŪNIJĄ

	1.
	Seniūnijos plotas
	ha
	6814

	2.
	Bendras kelių ir gatvių ilgis
	km
	63

	3.
	Gatvių skaičius
	sk.
	23

	4.
	Valomų gatvių ir kelių plotas 
	km
	63

	5.
	Tvarkomų kapinių skaičius
	sk.
	12

	6.
	Rekreacinės teritorijos ir piliakalnių plotas
	ha
	17

	7.
	Seniūnijos prižiūrimų teritorijų plotas
	ha
	46

	8.
	Seniūnijos gyventojų gaunančių pašalpas skaičius
	vnt.
	32

	10.
	Gatvės apšvietimo šviestuvų skaičius
	vnt.
	157



 SUDARGO SENIŪNIJOS 2022 METŲ VEIKLOS PLANO ĮGYVENDINIMO APŽVALGA

Įgyvendinant Sudargo seniūnijos 2022 metų veiklos planą buvo siekiama prisidėti prie Šakių rajono savivaldybės 2018–2024 metų strateginiame plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.
 
Sudargo seniūnija įgyvendino:
Šakių rajono savivaldybės strateginio 2022–2024 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių ir gatvių priežiūra“. Įgyvendinant šią priemonę buvo lyginami, žvyruojami seniūnijos keliai, buvo prižiūrėti 63 km seniūnijai priskirtų kelių ir gatvių. 2022 m. 43 km buvo nulyginti 4 kartus ir paskleista 417 m3 žvyro. Organizuotas gyvenviečių gatvių asfalto duobių remontas – užtaisyta 250 m2 duobių. Naujai įrengta asfalto danga Lauko ir Medžiotojų gatvėse. Sniegas buvo valomas pagal poreikį, barstomi slidūs ruožai gatvėse ir šaligatviuose. 
Įgyvendinant uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas turizmo poreikiams“ priemonę „Aplinkotvarkos darbų vykdymas seniūnijoje“. Gerinant gatvių apšvietimą seniūnijos teritorijoje naujai įrengtas apšvietimas Medžiotojų ir Pajotijo gatvėse. Atnaujintas apšvietimas Mokyklos, Sodų, Knygnešių ir Kaštonų  gatvėse pakeičiant 46 gatvės apšvietimo šviestuvų. Seniūnijos teritorijoje buvo atliekami šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Želdiniai įsigyti iš Raudondvario medelyno pasodinti visuomenės poreikiams tenkinti skirtose teritorijose. Piliakalniuose ir rekreacinėje teritorijoje pagal poreikį atnaujinti pėsčiųjų takai ir laiptai, per sezoną 3 kartus nušienauta žolė, iškirsti menkaverčiai krūmai. Piliakalniuose ir rekreacinėje teritorijoje atnaujinti 5 informaciniai stendai. Per sezoną 2 kartus nušienautos pakelės. Buvo atliekami kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Seniūnijos teritorijoje pašalinti 5 avarinės medžiai.
Šakių rajono savivaldybės strateginio 2022–2024 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Teikti socialinę paslaugą seniūnijos gyventojams“. Įgyvendinant šią priemonę buvo naudojamos lėšos transporto išlaikymui ir darbo priemonių pirkimui asmenims, kurie gauna socialines pašalpas ir atlieka visuomenei naudingą veiklą. Visuomenei naudingai veiklai atlikti buvo pasitelkti 26 seniūnijos gyventojai, kurie atliko įvairius aplinkos priežiūros darbus. 2022 m. buvo įvertinta 31 šeimos (asmenų) gyvenimo sąlygos, ir teikta savivaldybės administracijai siūlymai dėl socialinės paramos toms šeimoms reikalingumo. Pagal poreikį buvo lankoma ir prižiūrima 10 vienišų senelių. Iš viso per 2022 m. PARAMOS ir SPIS programoje priimta 685 prašymai įvairioms išmokoms, paslaugoms ir suteikta informavimo, tarpininkavimo, bei konsultavimo paslauga. Parama maisto produktais ir higienos reikmenimis iš ES intervencinių atsargų gavo 144 asmenys. 
Seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“. Įgyvendinant šią priemonę buvo vykdoma seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių priežiūra. Piliakalnių ir rekreacinės teritorijos priežiūros darbai. Įdarbinti pagal užimtumo didinimo programą 2 seniūnijos gyventojus, jie aprūpinti būtinomis darbo priemonėmis.
Šakių rajono savivaldybės strateginio 2022–2024 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“ priemonę „Vykdyti mokinių pavėžėjimo programą“. Įgyvendinant šią priemonę buvo skiriamos lėšos mokinių pavėžėjimui. Seniūnijos mikroautobusas pavėžėjo Sudargo seniūnijos teritorijoje gyvenančius mokinius pagal patvirtintą maršrutą į Kidulių pagrindinę mokyklą. Per metus nuvažiuota 16 000 km. 
Šakių rajono savivaldybės strateginio 2022–2024 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Vykdyti administracinės naštos mažinimą“ vykdant priemonę „Savivaldybės veiklos pagrindinių funkcijų vykdymas“ lėšos buvo skiriamos priemonėms bei kitoms paslaugoms, skirtoms seniūnijos ir seniūnijos darbuotojų išlaikymui. Pagal gaunamas lėšas buvo atliekamas administracinių patalpų rūsio pamato sandarinimas, biuro įrangos atnaujinimas. 
Šakių rajono savivaldybės strateginio 2022–2024 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Vykdyti administracinės naštos mažinimą“ priemonę „Administracinės naštos mažinimo priemonės“ įgyvendinant buvo išduodamos 28 pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduotas 21 leidimas laidoti. Nuolat buvo vykdomos gyvenamosios vietos deklaravimo funkcijos: išduota 104 pažymos patvirtinančios faktinę gyvenamąją vietą, priimti prašymai dėl gyvenamosios vietos adreso keitimo 47 asmenims ir priimti  atitinkami sprendimai, 5 asmenys įtraukti į gyvenamosios vietos neturinčių asmenų apskaitą, užpildyta 50 deklaracijų asmeniui pakeitus gyvenamąją vietą ar atvykus gyventi į Lietuvos Respubliką. Atlikta 15 notarinių veiksmų
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2022 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija efektyviai naudojo finansinius, žmogiškuosius bei materialinius išteklius.
Seniūnijos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo kuriant ir įgyvendinant informacinės visuomenės plėtros programas;
· organizavo viešuosius, užimtumo didinimo ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· paruošė rekomendacijas išduoti leidimus saugotinų medžių ir krūmų kirtimo, persodinimo ar kitokio pašalinimo, genėjimo darbams atlikti
· išdavė leidimus laidoti;
· atliko notarinius veiksmus;
· laiku sutvarkė archyvinius duomenis;
· išdavė pažymas juridiniams faktams patvirtinti ir kitus dokumentus.
Įgyvendinant Sudargo seniūnijos 2022 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kt. Buvo kuriama saugi ir švari aplinka seniūnijos gyventojams.



Seniūnė													Rita Grigaitienė

